M&Mએ પણ જૂનમાં ૨૬ ટકાની વૃદ્ધિ સાથે ૪૫,૧૫૫ વાહન વેચ્યા છે. અગાઉના વર્ષના સમાન ગાળામાં કંપનીનું વેચાણ ૩૫,૭૫૯ યુનિટ હતું. સ્થાનિક બજારમાં M&Mએ ૨૩ ટકાની વૃદ્ધિ સાથે ૪૧,૬૮૯ યુનિટનું વેચાણ કર્યું છે. કંપનીની નિકાસ ૮૭ ટકા વધીને ૩,૪૬૬ યુનિટ્સ થઈ છે. દરમિયાન રોયલ એન્ફિલ્ડનું વેચાણ જૂનમાં ૧૮ ટકા વધીને ૭૪,૪૭૭ યુનિટ થયું હતું. આંતરરાષ્ટ્રીય વેચાણ ૨૭ ટકા વધીને ૧૮૮૯ યુનિટ થયું હતું. સ્થાનિક બજારમાં તેનું વેચાણ ૧૮ ટકા વધીને ૭૨,૫૮૮ યુનિટ થયું હતું. હોન્ડા કાર્સ ઈન્ડિયાનું સ્થાનિક વેચાણ ૩૭.૫ ટકા વધીને ૧૭,૬૦૨ યુનિટ થયું હતું. નવી અમેઝને કારણે વેચાણ નોંધપાત્ર વધ્યું હતું.